《用韵谢子常》
宋代·林希逸

轮云世事去还来，老眼曾经见几回。乍可洗心清净社，何须觅几郁孤台。

痴儿归语差精进，野叟衰颜觉好开。一件却令人愤闷，秋阳骄横胜恢台。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。